
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02652/2013-04
06.02.2015. године

Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 06.02.2015. године, донела је

О Д Л У К У

о акредитацији студијског програма
Утврђује се да Универзитет у Београду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Чика Љубина 18-20, Београд, ПИБ: 100050474 DOCVARIABLE PIB \* MERGEFORMAT , Матични број: 07003269,  испуњава прописане стандарде за акредитацију студијског програма МАСТЕР академске студије - ПЕДАГОГИЈА у образовно-научном пољу Друштвено-хуманистичке науке,  област Педагошке и андрагошке науке, и то за 60 студената у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е

Високошколскa установа Универзитет у Београду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Чика Љубина 18-20, Београд, је дана 23.12.2013. године поднела захтев за акредитацију студијског програма МАСТЕР академске студије - ПЕДАГОГИЈА у образовно-научном пољу Друштвено-хуманистичке науке,  област Педагошке и андрагошке науке, под бројем 612-00-02652/2013-04. 


Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).


На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.


Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Универзитет у Београду – Филозофски факултет и предлог одлуке, достављени су Комисији за акредитацију и проверу квалитета.
Студијски програм Мастер академских студија - Педагогија припада Образовно-научном пољу Друштвено-хуманистичке науке и области Педагошке и андрагошке науке. Предложено звање Мастер педагог у складу је са Листом звања НСВО.
Дужина студија од једне године је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60. Планирани број студената који ће се уписати на овај студијски програм је 60. 
Студијски програм је усвојило ННВ Филозофског факултета 27.06.2013. године и Сенат Универзитета  у Београду16.10.2013. године
Основни квантитативни подаци о програму су:

1. Трајање програма: 1 година (2 семестра)
2. Број ЕСПБ бодова: 60
3. Број студената који се уписује на прву годину: 60
4. Просечан број часова активне наставе недељно по години: 

6.00 +  4.00 +  0.00 + 10.00 = 20.00, 30.00
5. Проценат изборности на програму: 68,33%

6. Број наставника на студијском програму: 11
7. Број наставника са пуним радним временом: 11
8. Број сарадника на студијском програму: 5
9. Број сарадника са пуним радним временом: 5
10. Просечно оптерећење наставника на програму:  1,65
11. Просечно оптерећење сарадника на програму:  1,35
12. Просечно оптерећење наставника у установи:  5,94
13. Просечно оптерећење сарадника у установи:  10,19
14. Проценат наставе на студијском програму коју држе наставници са пуним радним временом: 100%
15. Укупна бруто површина за извођење наставе: 18938,98 м2 што за укупно 3810 студената износи 4,97м2 простора по студенту)
Сврха студијског програма Мастер академских студија педагогије јесте оспособљавање студената за обављање сложенијих стручних послова у различитим областима педагошког рада и стицање базичних компетенција научно-истраживачког рада. Програм обезбеђује дубље и целовитије сагледавање теоријских проблема педагошке науке, као и суштинских питања васпитно-образовне праксе, омогућава оспособљавање за конкретан педагошки рад, као и за истраживачки рад у области педагогије. Програм доприноси развоју педагошког мишљења, способности анализирања и закључивања и обезбеђује одговарајућа научна, стручна и практична знања за професионално и иновативно деловање у различитим педагошким ситуацијама
Циљеви Мастер академских студија педагогије односе се на овладавање системом знања из области педагошке науке и сродних дисциплина, упознавање са различитим теоријским приступима у педагогији, системима формалног и неформалног образовања, идејама и мерама за унапређивање васпитно-образовне праксе, оспособљавање за разумевање савремених тенденција у развијању педагошких идеја, теорија и концепција, оспособљавање за критичко сагледавање васпитно-образовне праксе и њених теоријских основа, оспособљавање за преиспитивање различитих димензија и значења односа теорије и праксе у васпитању и образовању, оспособљавање за разумевање различитих епистемолошких основа педагошких истраживања и за осмишљавање и реализацију врсте истраживања примерене специфичностима проблема који се истражује.
По завршетку Мастер академских студија педагогије, Ммастер педагог стиче опште способности да критички анализира и целовито сагледава педагошку теорију и васпитно-образовну праксу, примењује методе и поступке научног истраживања, унапређује васпитно-образовну праксу уочавањем проблема, реализовањем истраживања и коришћењем резултата истраживања, критички преиспитује и примењује стечена знања и вештине у пракси, има развијене комуникационе способности и спремност за сарадњу са окружењем, на јасан и убедљив начин саопштава разултате својих и других истраживања академској и широј јавности на националном и међународном нивоу, доприноси популаризацији и актуелизацији просветних питања, има активан однос према развоју професије, учествује на стручним скуповима и у активностима професионалних удружења.

Структура курикулума обухвата распоред предмета по семестрима, статус и тип предмета,  фонд часова активне наставе и ЕСПБ бодове. Студијски програм обухвата један обавезни предмет (Истраживања у педагогији), три изборна предмета (које студент бира од 16 понуђених предмета), студијски истраживачки рад и израду завршног (мастер) рада. Већину предмета на студијском програму мастер студија чине изборни предмети, тако да студент избором предмета сам профилише своје студије, тј. опредељује се за ужу област коју ће изучавати (теорија васпитања, историја педагогије, дидактика, породична педагогија, предшколска педагогија, школска педагогија). Изборни предмети сврстани су у један изборни блок, из којег студент бира три предмета. Сви предмети су једносеместрални. У првом семестру су часови предавања и вежби, а у другом студијски истраживачки рад и израда завршног (мастер) рада. Методе извођења наставе су: предавања, вежбе, семинари, студијски истраживачки рад, дискусије, рад у групама, менторски рад, консултације.

Студијски програм има просечно 20,0 часова недељно, од чега је 50% часова предавања и вежби (6 часова предавања и 4 часа вежби). Изборни предмети су заступљени са 68,3%. 
Студијски програм усаглашен је са са програмима Филозофског факултета Универзитета Хумболт – Берлин, СР Немачка, Факултета за психологију и педагошке науке, Универзитет у Лувену, Белгија и Факултета за науке о образовању, Универзитет у Ослу, Норвешка. 
На студијски програм уписује се 60 студената, што одговара могућностима Факултета. На конкурс се могу пријавити лица која су завршила одговарајуће четворогодишње студије, односно лица која испуњавају услове утврђене одговарајућим студијским програмима. На мастар студије може да се пријави и лице које није завршило одговарајуће основне академске студије утврђене студијским програмом, уколико је на основним академским студијама које је завршило остварило најмање 240 ЕСПБ, са просечном оценом најмање 8 и ако положи диференцијални испит. Садржај и обим диференцијалног испита одређује одељење. Рангирање кандидата врши се на основу просечне оцене на основним студијама, резултата на пријемном испиту ако је организован, а за кандидата који полаже диференцијални испит и резултата тог испита. 
Оцењивање и напредовање студената Филозофског факултета утврђено је и регулисано правилницима. Сваки појединачни предмет у програму има одређени број ЕСПБ који студент остварује када са успехом положи испит. Број ЕСПБ утврђује се на основу радног оптерећења студента у савлађивању одређеног предмета и применом јединствене методологије за израчунавање ЕСПБ бодова за све студијске програме.  Успешност студената у савлађивању одређеног предмета континуирано се прати током наставе и изражава се поенима. Студент стиче поене на предмету кроз рад током наставе и испуњавањем предиспитних обавеза и полагањем испита. Сваки предмет из студијског програма има јасан начин стицања поена који се утврђује програмом предмета. Оцена студента је заснована на укупном броју поена које је студент стекао испуњавањем предиспитних обавеза и полагањем испита. 


У извођењу студијског програма ангажовано је 11 наставника, сви запослени са пуним радним временом у Установи. Просечно оптерећење наставника на студијском програму је 1,65 часова недељно. Ниједан наставник нема оптерећење веће од 12 часова недељно. Наставници запослени са пуним радним временом изводе 100% наставе.

У извођењу студијског програма ангажовано је и 5 сарадника, сви запослени у установи са пуним радним временом. Просечно оптерећење сарадника на студијском програму је 1,35 часова недељно.


Установа је доставила потпуну документацију за све наставнике. Увидом у документацију и на основу референци наставника може се констатовати да квалификације наставног особља одговарају њиховим задужењима. 

За извођење студијског програма основних студија обезбеђени су потребни просторни услови, одговарајуће величине и намене. Факултет располаже амфитеатром, учионицама, компјутерском лабораторијом, библиотекама, читаоницама и другим простором потребним за реализацију студијског програма. Студенти имају на располагању и рачунарске учионице, са могућношћу коришћења интернет мреже. Обезбеђена је сва потребна техничка опрема за савремено извођене наставе.

Библиотека Одељења располаже богатим фондом библиотечких јединица, који обухвата сву релевантну литературу предвиђену програмима студијских предмета. За сваки предмет постоји довољан број примерака уџбеничке и друге литературе. Листа библиотечких јединица релевантних за студијски програм доступна је преко интернет презентације Филозофског факултета.

Праћење и контрола квалитета студијског програма одвија се на више нивоа. Филозофски факултет редовно и систематично прати квалитет програма према процедури која је прецизирана посебним Правилником. Послове вредновања обавља комисија коју чине представници наставника, ненаставног особља и студената. Комисија припрема Извештај о самовредновању на основу кога се одлучује о мерама за унапређивање квалитета курикулума, наставе, наставног особља, оцењивања, уџбеника, литературе. Наставници примењују различите поступке евалуације наставе и на основу резултата евалуације развијају и мењају програме наставних предмета, при чему воде рачуна о мишљењу студената о квалитету програма и наставе.

Студенти активно учествују у процесу вредновања квалитета студијског програма и сваког семестра оцењују педагошки рад наставника.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  Универзитет у Београду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Чика Љубина 18-20, Београд, за студијски програм МАСТЕР академске студије - ПЕДАГОГИЈА, у образовно-научном пољу Друштвено-хуманистичке науке,  област Педагошке и андрагошке науке, испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е

О АКРЕДИТАЦИЈИ студијског програма
Утврђује се да Универзитет у Београду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Чика Љубина 18-20, Београд, ПИБ: 100050474, Матични број: 07003269, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма МАСТЕР академске студије - ПЕДАГОГИЈА, у образовно-научном пољу Друштвено-хуманистичке науке,  област Педагошке и андрагошке науке, и то за 60 студената за упис у прву годину у седишту Установе.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

